Richter–Veresov-hyökkäys

Richter–Veresov-hyökkäys on shakkiavaus, jota luonnehtivat siirrot
1.d4 d5 
2.Rc3 Rf6 
3.Lg5

Avaus on nimetty saksalaisen kansainvälisen mestarin Kurt Richterin ja neuvostoliittolaisen Gavriil Veresovin mukaan. He käyttivät avausta säännöllisesti.

Avaus sijoitetaan ECO-koodistolla koodille D01.

Musta jatkaa avauksessa yleensä  3...Rbd7, 3...e6, 3...Lf5, 3...c6 tai 3...c5, joten avaus voi johtaa useisiin eri asemiin. Valkean suunnitelmiin kuuluu usein nopea linnoittautuminen kuningatarsivustalle ja etenemiset f3 ja e4.

Avaus ei ole ollut koskaan kovin suosittu, ja tilastollisesti se tarjoaa mustalle paremmat voittomahdollisuudet kuin valkealle.

Katso myös
Luettelo shakkiavauksista
Luettelo gambiiteista

Lähteet

Shakkiavaukset